Man deur luiperd aangeval‘n Man is ernstig beseer nadat hy deur ŉ luiperd aangeval is op ŉ wildreservaat in Polokwane. Volgens paramedici van ER24 het die man en sy vrou as gidse opgetree vir ŉ buitelandse jagter. Die jagter het na bewering Saterdag ŉ luiperd gekwes. Die groep is Sondagoggend terug veld toe om die luiperd te probeer opspoor en is deur die gekweste luiperd aangeval. Die luiperd het glo die jagter probeer aanval toe die gids tussenbeide getree het. Die man is ernstig beseer. Sy vrou is ook in die voorval beseer. Die paartjie is per helikopter na die Polokwane provinsiale hospitaal geneem. Die man het diep wonde aan sy skouer en arm opgedoen sowel as bytmerke aan sy maag. Die paartjie is na die Limpopo Medikliniek oorgeplaas vir verdere behandeling